הוועדה לענייני ביקורת המדינה, כנסת 18, פרוטוקול מספר 254, 2012-05-21 11:00

אורי אריאל: שלום, בוקר טוב.

אורי אריאל: אני פותח את הישיבה, ברשותכם.

אורי אריאל: שלום לכולם, ברוכים הבאים.

אורי אריאל: אנחנו מתחילים בסעיף של הוועדה, הוא קצר, ואחרי זה עוברים לעניין הראשי של מפוני גוש קטיף וצפון השומרון.

אורי אריאל: הניסיון שלי הוא להביא לידי דיונים יותר פוריים ויותר רחבים.

אורי אריאל: מה שלמדנו אצל יתרו זה שצריך לתת שרי אלפים ושרי עשרות, ולא לנסות לעשות הכול לבד, אחרת "נבול תיבול גם אתה וגם העם הזה אשר אתך".

אורי אריאל: ולכן הדבר הראשון שאנחנו עושים בוועדה, זה בחירת שלוש ועדות משנה שאני רוצה לפתוח בהן.

אורי אריאל: יש שלוש ועדות כרגע לבחירה.

אורי אריאל: אחת היא ועדת המשנה לביטחון וחיסויים – משהו ארוך כזה.

גלעד ארדן: קשרי חוץ ויחסי מסחר בינלאומיים.

אורי אריאל: קשרי חוץ ויחסים בינלאומיים.

אורי אריאל: הוועדה השנייה – ביקשתי שתעסוק בתחומי החינוך.

אורי אריאל: והוועדה השלישית תעסוק בענייני רווחה.

אורי אריאל: כך שנוכל לעבוד במקביל בכמה נושאים, ולא בקצב שאני קובע אותו באילוצים שונים.

אורי אריאל: אני מתחיל בוועדה הראשונה, נקרא לה לצורך העניין "ועדת משנה לביטחון", נקצר את השם.

אורי אריאל: בוועדה הזאת כרגע, נכון להיום, נמצאים שני חברים – אופיר אקוניס ואנוכי.

קריאה: ואמנון כהן.

אורי אריאל: ואמנון כהן.

אורי אריאל: שלושה.

אורי אריאל: אני מציע להשאיר את הוועדה הזאת בהרכבה.

אורי אריאל: לא להגדיל אותה בגלל הנושאים שדנים בה, וכבר מכירים ועובדים.

אורי אריאל: מי בעד הוועדה הזו?

אורי אריאל: בעד – פה אחד

אורי אריאל: נמנעים – אין

חנה פריידין: - - -

אורי אריאל: זה אחר כך, זה ביננו.

קריאה: לא, לא, היושב-ראש - - -

אורי אריאל: צריך פה?

חנה פריידין: כן, ברור.

אורי אריאל: טוב, אז אני מבקש מאורי אורבך להציע שאני אהיה היושב-ראש, כי אני לא אציע את זה.

אורי אורבך: הקידום שלך בשבוע האחרון - - אני מציע - - -

אורי אריאל: אורי אורבך מציע.

אורי אריאל: אנחנו מצביעים על יושב-הראש, בבקשה.

אורי אריאל: בעד – פה אחד

אורי אריאל: נמנעים – אין

אורי אריאל: בעד – פה אחד.

אורי אריאל: אני עובר לוועדה השנייה, לוועדת הרווחה.

אורי אריאל: ברווחה, מי שביקשו הם חברת הכנסת מרינה סולדקין, שכיב שנאן – אורי, אתה גם בעניין הזה?

אורי אריאל: בסדר, הוא יהיה בשניהם.

אורי אריאל: בסדר.

אורי אריאל: ההצעה היא לבחור את שלושת החברים האלה, כשמרינה היא יושבת-ראש ועדת המשנה לענייני רווחה.

אורי אריאל: מי בעד?

אורי אריאל: בעד – פה אחד

אורי אריאל: נמנעים – אין

אורי אריאל: הוועדה השלישית היא ועדה לענייני חינוך.

אורי אריאל: חברים בה אורי אורבך וציפי חוטובלי.

חנה פריידין: - - -

אורי אריאל: לא, אני לא לוקח את זה על עצמי, זה יותר מידי.

אורי אריאל: אני יכול לבוא לכל ועדה, אין בעיה.

אורי אריאל: כל חבר ועדה, דרך אגב, יכול להשתתף בכל ועדות המשנה, הן מקבלות פרסום.

אורי אריאל: כל אחד יכול לבוא, ובסוף יש חברים.

אורי אריאל: כרגע יהיו שני חברים.

אורי אריאל: אורי אורבך יהיה היושב-ראש.

אורי אריאל: אני ממליץ שאורי אורבך יהיה היושב-ראש.

אורי אריאל: מי בעד?

אורי אריאל: בעד – פה אחד

אורי אריאל: נמנעים – אין

אורי אריאל: פה אחד.

אורי אריאל: התקבל.

אורי אריאל: אז זהו, יש לנו את ועדות המשנה.

אורי אריאל: כל ועדות המשנה מתבקשות לתאם איתי את הנושאים ואת הלו"זים.

אורי אריאל: אני בסך הכול רוצה בזה, פתוח, תרוצו, זה עניינכם; כמובן עם מנהלת הוועדה והצוות שלה כדי לראות שיש פה את כל מה שצריך.

אורי אריאל: זהו, אני מאחל ליושבי-ראש הוועדה הצלחה רבה, ובעיקר עבודה גדולה.

אורי אריאל: רוצו עם הדברים.

אורי אריאל: ככל שנוכל להרבות בזמן הזה כשיש קואליציה כזאת גדולה, אני חושב שנוכל לתרום לדברים.

אורי אריאל: אנחנו עוברים לסעיף הראשי של סדר יומנו, השני שהוא גדול.

אורי אריאל: זה הנושא של מפוני גוש קטיף וצפון השומרון.

אורי אריאל: יש לנו פה סריה של נושאים שנראים לכאורה – לפחות חלקם – קטנים.

אורי אריאל: בעיני שום דבר לא קטן בהקשר הזה, אחרי שבע שנים, אחרי כל מה שקרה, ועברנו, והתגלגלנו, שום דבר לא קטן.

אורי אריאל: ואני מודיע פה שאני אעסוק באופן שוטף – לא צריך בשביל זה לכנס כל פעם את הוועדה – כדרכנו עד היום, בכל בעיה ובעיה שתתעורר, מאדם בודד אחד ועד בעיות רחבות.

אורי אריאל: אתם מוזמנים – אני אומר את זה למתיישבי גוש קטיף, צפון השומרון, ולתושבים, ולראשי הקהילות, ולכל מי שאיכשהו קשור לעניין, כמובן, מנהלת תנופה – לפנות בכל בעיה ובעיה.

אורי אריאל: אני אומר עוד פעם, לא נזמן על זה עכשיו כל פעם ישיבה.

אורי אריאל: אני אבקש ממנהלת הוועדה כבר לקבוע לנו תאריך לעוד ארבעה חודשים.

אורי אריאל: לבטל מאוד קל, אבל אנחנו נכניס ללו"ז בעוד ארבעה חודשים ישיבת מעקב, ואם יהיו נושאים נוספים, אז בוודאי, עוד פעם, אפשר לעלות אותם, נראה אם הם שייכים לתחום של הוועדה בהרכבה המלא.

אורי אריאל: יכול להיות שוועדות המשנה עכשיו יכולות לדון בחלק מהנושאים באופן יותר מהיר, יותר סדור.

אורי אריאל: אז נשתמש גם בהם.

אורי אריאל: אני רוצה לאחל לתעשיינים מאזור ארז שמלווים אותנו, לצערי הרב, שבע שנים פה בוועדות.

אורי אריאל: חשבתי שלא נראה אתכם היום, אחרי פסק הדין של בית המשפט העליון.

אורי אריאל: אבל אתם לא יכולים לוותר, אז בסדר, קפה עלינו, וסימפטיה – בטח, ואנחנו שמחים.

אורי אריאל: אני שומע צלילים שיש איזה מחשבות לערער על זה מטעם המדינה.

אורי אריאל: אני מבקש לפנות למדינה באופן הכי רשמי והכי ברור לא לערער על העניין.

שירה ברנד: - - -

אורי אריאל: לא, אבל יש איזה - - -

שירה ברנד: - - -

אורי אריאל: איך אתם כותבים?

שירה ברנד: - - -

אורי אריאל: בקשה לדיון נוסף.

אורי אריאל: אני אלמד את זה.

אורי אריאל: אני מבקש מהמדינה – אני לא רוצה להשתמש במילה תובע מהמדינה – בשם הוועדה לא לקיים דיון נוסף.

אורי אריאל: מה שעברו האנשים זה די והותר כפול 10, לא די והותר סתם.

אורי אריאל: זה גובל מבחינתי כבר בדברים קשים שאני לא רוצה לתת להם כינויים.

אורי אריאל: זה מה שפסק בית העליון אחרי הרבה שנים, אחרי הרבה טיעונים הלוך ושוב.

אורי אריאל: צריך לכבד את זה, צריך לתת לאנשים לצאת למרחב.

אורי אריאל: פשוט מספיק.

אורי אריאל: הגיע הזמן, אנחנו רוצים לסגור את הנושא הזה בוועדה.

אורי אריאל: אנחנו רוצים לסגור את הנושא הזה בחיים.

אורי אריאל: ואנחנו רוצים – תסלחו לי – לסגור את מנהלת תנופה כמה שיותר מהר.

אורי אריאל: אני יודע שאתם מסכימים.

אורי אריאל: אנחנו רוצים לסיים את הסאגה הזאת.

אורי אריאל: זה מספיק ויותר מידי, זה לא שזה מספיק, זה יותר מידי.

אורי אריאל: טוב, אנחנו עוברים לפי הסעיפים.

אורי אריאל: הסעיף הראשון שעל שולחננו - - ברשותכם, תעזרו לי, שנסיים את הישיבה לא אחרי 12, בסדר?

אורי אריאל: אנחנו יודעים שזמנכם יקר, למרות שבאתם חלק מרחוק בשביל רק שעה כאילו.

אורי אריאל: שעה זה הרבה זמן, כל אחד ישתדל להגיד בתמצית.

אורי אריאל: אין צורך לחזור על דברים שנאמרו.

אורי אריאל: סעיף ראשון, בניית כיכר על-ידי מע"צ בין ניצן לבאר גנים.

אורי אריאל: יש פה מישהו מהחברה החדשה לדרכים.

אורי אריאל: כן, מה השם כבודו?

זאב רגב: זאב רגב.

אורי אריאל: זאב רגב.

אורי אריאל: ותפקידך?

אורי אריאל: אני סגן מנהל חטיבה במע"צ.

אורי אריאל: איזו חטיבה?

אורי אריאל: גבעתי?

זאב רגב: חטיבת גבעתי, לא.

זאב רגב: אני מחיל הים.

אורי אריאל: אז איזו חטיבה זו בכל אופן?

זאב רגב: חטיבת תכנון וביצוע.

אורי אריאל: תכנון וביצוע.

אורי אריאל: טוב, בבקשה.

זאב רגב: אני אתן לכם איזה סטטוס קטן, כדי שיהיה לכם נוח.

זאב רגב: תצ"א.

זאב רגב: קודם כל, רציתי להגיד שמנכ"ל משרד התחבורה, עוזי יצחקי, מטפל בנושא באופן אישי.

זאב רגב: נקבע לו תאריך לסיור במקום, בתיאום עם מנכ"ל תנופה, הרב אופיר כהן, ל-21.6.

אורי אריאל: רגע, אני רק רוצה להבין, ואנשי הישובים מוזמנים?

קריאות: כן.

קריאות: - - -

אורי אריאל: עוד לא, אז הרב אופיר כהן יודיע למי שהוא חושב שצריך להודיע, בסדר?

אורי אריאל: לא נעשה את זה עכשיו, אבל אני מבקש תמיד לשתף את המתיישבים, הם - - - של העניין.

אורי אריאל: כן, בבקשה.

זאב רגב: אנחנו גמרנו לתכנן את הכיכר הזאת.

זאב רגב: אנחנו הפעלנו קבלן במסגרת חוזה זכייני שיש לנו.

זאב רגב: ההודעה לקבלן היתה בפברואר, אבל הקבלן שחר סירב לצאת לעבודה, ומצאנו קבלן אחר.

זאב רגב: הקבלן האחר במקרה היום הודיע שהוא מקבל על עצמו את העבודה.

זאב רגב: זאת אומרת, יש לו מקסימום 30 יום להתארגנות, ואז אנחנו נבצע בערך שמונה חודשים וחצי.

זאב רגב: זאת אומרת, במרץ 2013 העבודה תסתיים.

זאב רגב: העבודה, משמעותה בניית הכיכר, כניסה לישוב הזמני, הסדרת הכביש והרחבת הכביש עד לשכונה החדשה וסגירה של מעבר הרכבת במחלף 158.

זאב רגב: אנחנו מתואמים כבר, גמרנו את כל התיאומים עם "בזק" מט"ח, חכ"י, משטרה וכולם מתואמים.

זאב רגב: לקבלן נשאר רק לצאת לעבודה ולעשות את העבודה.

אורי אריאל: אל"ף, תודה.

אורי אריאל: אנחנו שמחים.

אורי אריאל: בי"ת – כמה היום, 21 למאי, למניינם?

אורי אריאל: כ"ט באייר – אנחנו יכולים לבקש בראש חודש תמוז לקבל עדכון, קרי בעוד חודש לקבל עדכון שהקבלן בשטח?

זאב רגב: בהחלט, אם ירצה ה'.

אורי אריאל: בוא נגיד כך, אנחנו מבקשים - - אני בדקתי את זה מראש וה' רוצה.

אורי אריאל: רק נותר שהקבלן ירצה - - -

זאב רגב: לא, הקבלן כבר הודיע שהוא רוצה.

זאב רגב: הקבלן קיבל את העבודה.

אורי אריאל: אני מבקש עדכון בעוד חודש בדיוק.

אורי אריאל: סטטוס למנהלת הוועדה, אם אפשר, במייל קצר, ואנחנו עושים כוסית עם מים, ונגיד "לחיים" ויצאנו לדרך.

אורי אריאל: מישהו עוד רוצה?

אופיר כהן: אני רוצה להגיד בעניין הזה.

אופיר כהן: אל"ף, התאריך המקורי שאנחנו מטפלים בעניין הזה הוא אפריל 2008, שמע"צ אומרים לנו שזה נכנס לעבודה.

אופיר כהן: אז אנחנו באיחור קל, כמו שאומרים.

אופיר כהן: דבר שני, יש פה את הנקודה השנייה של סגירת הרכבת, שלא תעשה סגירת רכבת לפני שתעשה הכיכר, כי גם זה יכול להיות במדינת ישראל, ואז אנחנו נגיע למצב שאפשר להגיע רק - - - כי היום הכביש סגור.

אופיר כהן: דבר שלישי שאני מבקש – ואת זה כן תיקחו לתשומת ליבכם – הזמן פה הוא ארוך מידי.

אופיר כהן: אם אפשר, בינתיים לתת פתרונות ביניים עד הכיכר כדי שאנשים יוכלו להיכנס.

אופיר כהן: אנחנו מדברים עכשיו על מאות משפחות שנכנסות לבנייה, לחצות שתי מסילות רכבת, לצאת לכביש 4.

אופיר כהן: אני לא מדבר על הסכנות הבטיחותיות, ויש שם גם משפחות שגרות, ומסיעים משם ילדים.

אופיר כהן: אי-אפשר לעבוד ככה.

אופיר כהן: לתת איזשהו פתרון ביניים, חלופי, דרך צדדית או משהו שאפשר להסתדר אתו, כדי שאנשים יוכלו לעבוד.

זאב רגב: מה שאני - - -

אורי אריאל: רגע, אנחנו נעשה כך, אתה תשמע את כולם, ואז תוכל להתייחס.

אורי אריאל: ליאור.

ליאור כלפא: שלום.

ליאור כלפא: אל"ף, ברכות ליושב-ראש.

אורי אריאל: רק תציגו בבקשה.

אורי אריאל: כל אחד שמדבר, שיציג את עצמו, אני לא חושב שכולם מכירים את כולם.

אורי אריאל: כן.

ליאור כלפא: ליאור כלפא, נמצא פה כנציג באר גנים וניצן.

ליאור כלפא: ברשותכם, אנחנו נראה את הדברים במצגת כדי להמחיש את המציאות שהסיפור הזה של ביצוע הכיכר, לא רק שהוא לא פותר את הבעיה, אלא הוא מעצים את הבעיה אם זה הולך ביחד עם סגירת מפגש 158.

ליאור כלפא: מה שאנחנו רואים מולנו בתצ"א זה אותו כביש – התכלת זה כביש 1, זה הכביש הפנימי שמחבר מניצן, הקרווילות, לכיוון באר גנים, כשבאר גנים נמצאת – אם מישהו לא רואה את הקיצור הזה – באזור הכביש הצהוב, מה שמסומן שם בקטע צהוב.

ליאור כלפא: וכמו שאנחנו רואים מלמעלה, הכניסה לניצן כרגע היא רק דרך מפגש 156א.

ליאור כלפא: הכניסה לבאר גנים היא דרך מפגש 158, וברגע שתבוצע הכיכר, גם 156א.

ליאור כלפא: המשמעות של ביצוע הכיכר וסגירת מפגש 158, כשאנחנו רואים פה את הגידול שקיים בשטח – היום בניצן שווקו כמעט כל המגרשים.

ליאור כלפא: למעלה מ-300 משפחות גרות ביישוב הקבע, כ-520 משפחות גרות באתר הקרווילות.

ליאור כלפא: עוד כ-250 משפחות שרכשו מגרשים נמצאות בהליך כזה ואחר.

ליאור כלפא: אם אנחנו ממשיכים לבאר גנים, יש שם 690 מגרשים, 370 כבר שווקו, למעלה מ-100 הנמצאים בבנייה או אכלוס.

ליאור כלפא: יתר המגרשים הולכים להיות משווקים בחודש יוני.

ליאור כלפא: זאת אומרת, מדובר פה גם על היקפי בנייה עצומים וגם על אזור ענק, יחד עם הבסיס הצבאי, יחד עם התיירות באזור.

ליאור כלפא: מדובר פה על מציאות בלתי נורמאלית כבר היום.

ליאור כלפא: התנועה במשך היום היא כבר לא נורמאלית.

ליאור כלפא: אם אנחנו מסתכלים, המרחק מהכביש לירידה, מכביש 4 ל-156א היא 20 מטר.

ליאור כלפא: כשרוצים להעביר את כל התנועה של "פרי אור", את כל המשאיות, ובתקופה של שיא אנחנו יודעים שמדובר על כ-200 משאיות טריילר שנכנסות לבית האריזה, ובית האריזה הולך לגדול ולהתפתח.

ליאור כלפא: נמצאת פה גם נציגת מהדרין.

ליאור כלפא: 200 משאיות ביום שיעברו דרך המפגש הזה, המשמעות של זה היא שהחלק האחורי של פול טריילר, כבר יושב בכביש 4.

ליאור כלפא: 60 רכבות עוברות מ-07:00 בבוקר עד 01:00 בלילה במפגש הזה.

ליאור כלפא: צריך להבין, 60 רכבות, חלקן רכבות משא, חלקן רכבות נוסעים, שעוברות במעבר הזה, וזה הולך לגדול.

ליאור כלפא: בתוכניות של הרכבת זה הולך לגדול.

ליאור כלפא: אין אפשרות לגדול, אין אפשרות לסגור את מפגש 158 לפני ביצוע שני דברים: לפני ביצוע הפרדה מפלסית שהוקפאה בשנת 2007, ולפחות – אני אומר זה לפחות – בלי לבטל את ההפרדה המפלסית.

ליאור כלפא: מה שסוכם ב-1 ביולי 2010 בשימוע שהיה אצל הרכבת שמבצעים טרם הסגירה של מפגש 158 את החיבור לכביש הדרומי, מה שמסומן בצהוב בתצ"א הראשונה.

ליאור כלפא: מבצעים את החיבור הזה, זה כולל הפקעת קרקעות, ומבצעים את שתי הכיכרות – גם את הכיכר שמחברת בין ניצן לכביש 1, וגם את הכיכר שמחברת את "פרי אור", את בית האריזה, לבאר גנים.

ליאור כלפא: סוכם אז בזמנו בשימוע – הפרדה מפלסית, אמרו שזה גדול עליהם.

ליאור כלפא: אבל לפחות את הסיפור הזה של החיבור, המשך כביש 1 לכיוון אשקלון יבוצע טרם הסגירה של מפגש 158.

אורי אריאל: כמה עולה ההפרדה המפלסית?

זאב רגב: אני לא יודע כמה עולה ההפרדה המפלסית, אבל מתוך ההפרדות המפלסיות שאני מכיר, זה משהו בין 300-250 מיליון.

ליאור כלפא: ברשותכם, אני אספתי את הנתונים לפני הדיון.

ליאור כלפא: הביצוע של הכיכרות – מה שאני יודע – והחיבור של כביש 1 לכיוון אשקלון, זה כ-20 מיליון שקל.

ליאור כלפא: ההפרדה המפלסית – מדובר על 156 מיליון שקל.

ליאור כלפא: זה מה שאני יודע, יכול להיות שאני טועה בנתונים, אבל זה מה שאספתי לפני.

זאב רגב: יכול להיות שאתה לא טועה בנתונים, אבל יש אצלנו הבדל בין עלות קבלנית לתקציב, כי מתוך זה בערך - - על ה-150 שאתה מדבר עלות קבלנית עוד בין 60%-50% זה התכנון, זה התאום, כל מה שקשור מסביב.

זאב רגב: שנינו צודקים, אבל מהיבטים שונים.

ליאור כלפא: אני רק רוצה ברשותכם, התושבים בניצן ובבאר גנים לא שקופים, והגיע הזמן אחרי שש שנים וחצי – כמו שאמר היושב-ראש – שהדברים האלה לא ייעשו אחרי שכבר יהיה מאוחר מידי, אלא קודם כל לפני שסוגרים את המפגש – שכולם לחוצים עליו כדי לחסוך אולי את העמדה של השומר, שזו גם סכנה בטיחותית – אבל גם מפגש 156א היום הוא מסוכן, ולהעמיס עליו את כל התנועה, זה יהיה על אחת כמה וכמה.

אורי אריאל: הבנתי.

אורי אריאל: מר רגב, היה דיון אצל השר או המנכ"ל על הנושא של ההפרדה המפלסית?

זאב רגב: אני לא יודע לענות על השאלה הזאת.

זאב רגב: אני יודע שההפרדה המפלסית מתוכננת ונמצאת בתוכנית.

זאב רגב: אני לא יודע - - -

אורי אריאל: עכשיו אני לא כל כך מבין.

אורי אריאל: יש תכנית להפרדה מפלסית ובתוכנית העבודה, אני מבין, של תכנית החומש.

אורי אריאל: ובינתיים עושים משהו שהוא פתרון זמני?

זאב רגב: כן.

זאב רגב: הכיכר היא פתרון זמני.

זאב רגב: יש סכנה – ואנחנו קידמנו את הפתרון הזמני בגלל הסכנה של מאחזי - - - ב-158, ואנחנו נדרשים לסגור את המעבר הזה ל"פרי אור" על-ידי המשטרה.

זאב רגב: נדרשנו על-ידי המשטרה.

אורי אריאל: אני אגיד לך - - -

זאב רגב: לא יכולים לסגור את - - -

אופיר כהן: אבל זה להכניס עוד בעיה לבעיה קיימת.

אורי אריאל: רק שנייה, הרב אופיר, ברשותך.

אורי אריאל: אני למוד מניסיוני –ונדמה לי שכל אחד פה יש לו את הניסיון שלו והדוגמאות שלו – שאין יותר קבוע מהזמני.

אורי אריאל: בסדר, עושים משהו כי בינתיים יש בעיות אחרות ושכחו, ולא עלינו, רק כשקורה משהו אז - - ושלא יקרה.

אורי אריאל: אני מציע כך – שמענו את הדיווח, שמענו את ההערות, ואתם גם מסכימים שצריך – אני מבקש שאתה תחזור ותבדקו – וגם אנחנו נבדוק עם שר התחבורה – האם ניתן להקדים את הנושא של המחלף הזה בתוכנית העבודה.

אורי אריאל: בסדר?

אורי אריאל: אז תכיני לי בבקשה מכתב.

אורי אריאל: שלום למנכ"ל משרד הדתות, אביגדור אוחנה.

אורי אריאל: אני חושש מהפתרונות הזמניים, אלא אם יש תאריך ויש כסף שאומרים: בעוד שנה, נניח, אבל בינתיים חייבים לעשות כי יש סכנה לחיי אדם.

אורי אריאל: אם אין לוח זמנים מחייב והתחייבות של השר, שגם היא - - אנחנו יכולים לראות שלעיתים יש בחירות, מתחלפים וכן הלאה וכן הלאה.

אורי אריאל: אני מאוד מודאג, אז אני מבקש ממך – כמה זמן צריך כדי לקבל תשובה, נניח שבועיים?

אורי אריאל: לבדיקה כזו?

זאב רגב: אני מציע שהתשובה תינתן בדיוק עוד חודש, כפי שאתה הגדרת.

זאב רגב: מנכ"ל משרד התחבורה יבקר אצל הרב אופיר באזור, בסיור.

אורי אריאל: מי זה המנכ"ל היום?

זאב רגב: המנכ"ל היום הוא עוזי יצחקי.

זאב רגב: ואני אעביר לו - - -

אורי אריאל: הוא מינוי קבוע?

אורי אריאל: היה מישהו ממלא מקום.

זאב רגב: הוא ממלא מקום מנכ"ל.

אורי אריאל: היה ממלא מקום.

אורי אריאל: זה בסדר, בעוד חודש זה בסדר.

זאב רגב: אני אעביר לו את ההתייחסויות שהועלו פה, ואתם תשאלו אותו את התשובות.

אורי אריאל: בסדר, זה מקובל עלינו.

אורי אריאל: כן, מי הגברת?

עמליה אופיר: אני עמליה אופיר.

עמליה אופיר: אני נציגת חברת "פרי אור", שהיא בעלת המפעל שלו הולכים לסגור את הכניסה מכביש 4.

עמליה אופיר: ובהמשך למה שאמר ליאור, אני רק רוצה לציין - - -

אורי אריאל: היושב-ראש הוא אותו יושב-ראש שהיה?

עמליה אופיר: יהונתן בשיא, כן.

עמליה אופיר: בהמשך למה שליאור אמר, אני חושבת שהנושא לא נבדק מספיק לעומק.

עמליה אופיר: כפי שליאור הראה במצגת, הקרבה בין הכביש למסילת הרכבת באזור שאתם רוצים שכל המשאיות וכל הסמיטריילרים שלנו יעברו, קרוב מידי.

עמליה אופיר: אורכה של משאית סמיטריילר מעל 20 מטר, וברגע שהיא מסתובבת היא יכולה לחסום כביש.

עמליה אופיר: אז אני מאוד מבקשת שהנושא הזה ייבדק לעומק.

עמליה אופיר: מה גם שמחצית מהמשאיות שלנו מגיעות בכלל מהדרום.

אורי אריאל: גברתי, הנושא, למיטב הבנתי, נבדק לעומק ומשרד התחבורה הגיע להבנה שצריך לעשות הפרדה מפלסית.

עמליה אופיר: מעולה.

אורי אריאל: רגע, עכשיו אני מבקש ממך – יחד עם יושב-ראש מועצת המנהלים וכל מי שבחברה שיכול לעזור – להתערב עכשיו בנושא.

אורי אריאל: בואו נרכז מאמץ כולנו, כל אחד מכיוונו.

אורי אריאל: יש תכנית – זה דבר מאוד מתקדם – עכשיו צריך לדאוג לתקציב.

אורי אריאל: אני מעריך – ליאור, מה שאמר לך מר רגב, שזה 150 אבל תוסיף צמ"מ ואת הפיקוח העליון והתחתון וכולי, זה יוצא רבע מיליארד.

אורי אריאל: בסדר, 250 – זה מה שעולה בכל מקום.

אורי אריאל: עושים את זה בכל הארץ, זו רק עכשיו שאלה אם זה יהיה מחלף מספר 40 או 20.

אורי אריאל: מר רגב שמע, וכולם מבינים את הצורך, הסכימו על הצורך, תכננו אותו, יש פתרון.

אורי אריאל: עכשיו צריך לתקצב אותו.

אורי אריאל: בואו נלחץ כולנו – אם מותר לי להציע שליאור אולי ירכז את זה וידאג רק לראות שכולם פונים וכולם עושים – אז יש סיכוי שנצליח להזיז את זה.

אורי אריאל: נשתדל, לפחות.

אופיר כהן: אורי, יכול להיות שסדרי העדיפויות נקבעו עוד לפני שניצן הגיעה לממדים של ניצן.

אורי אריאל: הכול יכול להיות.

אורי אריאל: אנחנו לא יודעים.

אורי אריאל: מר רגב - - -

אופיר כהן: לא, אני מבקש את הדבר הזה, שיחשבו מחדש על סדרי עדיפויות.

אורי אריאל: ענה מר רגב, שמעתי את תשובתו היטב, גם אתה.

אורי אריאל: הוא יבדוק.

אורי אריאל: ממלא מקום המנכ"ל אצלכם בסיור אתך.

אורי אריאל: אדרבא, תפנו אליו בכתב כדי שלא יהיה מצב שבאים לסיור ואומרים: באמת צריך לבדוק את זה.

אורי אריאל: תוציאו היום –מחר את המכתב, גם אנחנו מוציאים מכתב.

אורי אריאל: ובואו נראה, ננסה לעשות מאמץ שתוך חודש תהיה תשובה.

אורי אריאל: זה לא הרבה זמן, חודש, לקבל החלטה בסדר גודל כזה, בסוף זה אצל השר, זה ברור.

אורי אריאל: האוצר, אתם רוצים להתנדב בזה, להוסיף להם תקציב על זה?

אורי אריאל: דניאלה, לא?

זאב רגב: רק שנייה, סליחה, אני רוצה לתקן את מה שנאמר.

זאב רגב: ההפרדה המפלסית לא סיימו את התכנון, אלא היא נמצאת בשלב - - -

שירה ברנד: התוכנית מאושרת כבר - - -

אופיר כהן: לא, התוכנית המפורטת.

אורי אריאל: חברים, זה לא ממש חשוב, זה בסדר.

אורי אריאל: אז ייקח עוד שלושה חודשים לתכנן ולגמור, זה בסדר, זה בסדרי גודל שאנחנו מבינים שהם עכשיו.

אורי אריאל: זה לא עוד שלוש-ארבע-חמש שנים.

אורי אריאל: עד שנזוז אנחנו ועד ש - - אתם תגמרו את התכנון.

אורי אריאל: זה בכל מקרה אנחנו מבקשים שתבדוק, שגומרים וקצת מזרזים, כדי שתהיה תכנית מוכנה, ואם רוצים להפעיל את זה גם אם זה לא מחר, אז זה מחרתיים.

עמליה אופיר: סליחה.

אורי אריאל: כן.

עמליה אופיר: לא היתה התייחסות לחיבור – שגם כן, התכנית קיימת – החיבור הדרומי לאזור אשקלון.

עמליה אופיר: אנחנו כל הזמן מדברים על המחלף, 150, 160, רבע מיליון.

עמליה אופיר: החיבור לכביש הדרומי של אשקלון הוא רק 20.

זאב רגב: סוגרים אותו.

זאב רגב: את מדברת על החיבור דרך פסי הרכבת, על מחלף 158?

עמליה אופיר: לא, אני מדברת על חיבור מתוך תמ"א 39.

אופיר כהן: לא היא מדברת על כביש המשך דרך אשקלון ל"פרי אור".

ליאור כלפא: מה שמסומן בצהוב בתצ"א במצגת.

עמליה אופיר: נכון, מה שמסומן בצהוב.

אופיר כהן: זה כביש שיש לו תכנון ויש לו מקום ויש לו הכול.

אופיר כהן: רק צריך את תקציב הביצוע שלו.

זאב רגב: הבנתי.

עמליה אופיר: אז אני מבקשת התייחסות גם לזה, כי בלעדיו - - -

זאב רגב: חיבור דרומי לאשקלון.

עמליה אופיר: כן, חיבור דרומי לאשקלון, שזו גם תכנית קיימת.

אופיר כהן: שאגב, מר רגב, סוכם ביולי 2010 בשימוע שלא ייסגר המפגש לפני שנסיים את זה.

אופיר כהן: אמרו לנו הפרדה מפלסית – אולי חזון ל-2020.

אורי אריאל: מה זה סוכם, יש נייר?

אופיר כהן: יש נייר של השימוע, אפשר להעביר אותו.

אורי אריאל: חברים, תעבירו לזאב בבקשה את כל החומרים, יכול להיות שהוא לא ראה משהו, נעלם דבר מעיניו.

אורי אריאל: תנו לו את המצע לדיון, שהוא יוכל להתקדם אתו.

אורי אריאל: אני מבקש לכלול את הכניסה ל"פרי אור" בסיור.

אורי אריאל: הרב אופיר, בסדר?

אורי אריאל: כבר בהזדמנות הזאת אנחנו דואגים לכולם, זה לא ילך בחתיכות פה, כל אחד ירוץ - - זה בסדר?

אורי אריאל: תודה רבה חברים.

אורי אריאל: הנושא הזה – מיצינו אותו כרגע.

אורי אריאל: הנושא הבא הוא תקנים לרבנים, החרגת גוש קטיף.

אורי אריאל: מי מציג את זה?

אופיר כהן: אנחנו נציג את זה, ואנחנו קודם כל נגיד יישר כוח למשרד הדתות.

אופיר כהן: הוא יציג את שלו.

אורי אריאל: רק שנייה, אתה יכול להרחיב בזה, ביישר כוח?

חנה פריידין: אנחנו לא ועדה של - - -

אורי אריאל: אנחנו כן, למה לא?

אופיר כהן: אנחנו ועדה, איך אומרים, נגיע לכאן שייפתר עד שנגיע לכאן.

אורי אריאל: כשיש דברים טובים, צריך להגיד אותם.

אופיר כהן: אנחנו ביחד עם משרד הדתות, ישבנו עם השר ועם המנכ"ל, והם קידמו את הבקשה.

אביגדור אוחנה: קודם כל, אני מניח שבירכו אותך, אבל גם אני רוצה להצטרף לברכות על התפקיד החדש.

אביגדור אוחנה: לגבי רבני גוש קטיף – היום מכהנים 12 רבנים בתקנים זמניים.

אביגדור אוחנה: הם מכהנים מזה מספר שנים - - -

אורי אריאל: מה זה תקן זמני?

אורי אריאל: תסביר לי.

אביגדור אוחנה: תקן זמני זה לא תקן קבוע, זה תקן שאנחנו צריכים כל שנה לקבל את התקציב עבורו ממנהלת תנופה.

אביגדור אוחנה: לאחר שאנחנו מקבלים את התקציב אנחנו מתקצבים את היישובים המתאימים - - -

אורי אריאל: וזה בדרך כלל קורה באיחור של כמה חודשים.

אופיר כהן: שלושה חודשים קבוע, יש מנגנון.

אביגדור אוחנה: בדרך כלל יש עיכובים, ואנחנו משתדלים להריץ את זה כמה שיותר מהר.

אביגדור אוחנה: אבל זה המצב כיום מזה מספר שנים.

אורי אריאל: החברים מהאיחוד החקלאי, אנחנו מברכים אתכם על בואכם, אבל זה יהיה בשקט.

אורי אריאל: תודה.

אורי אריאל: מדבר עכשיו המנכ"ל.

אביגדור אוחנה: צריך לזכור שברקע עומדת עתירה של התנועה ליהדות מתקדמת וקהילת גזר הדרישה למנות רבנים רפורמיים, עתירה שהקפיאה בעצם את מינוי הרבנים בהתיישבות מזה כשבע שנים.

אביגדור אוחנה: לפני שלושה חודשים הודענו לתנועה ליהדות מתקדמת שבמסגרת ההתחייבות שלנו לבג"ץ, בכוונתנו למנות מינוי של קבע את אותם 12 רבנים, שבאים לתת שירות לקהילות של מפוני גוש קטיף.

אביגדור אוחנה: סברנו – ועדיין אנחנו סוברים – שיש נסיבות מיוחדות שמצדיקות את ההחרגה של אותם רבנים.

אביגדור אוחנה: המרכז לפלורליזם הודיע לנו שהוא מתנגד.

אביגדור אוחנה: הוא נימק את זה.

אביגדור אוחנה: התקיים דיון בבית המשפט, בבג"ץ, בין היתר בעניין הזה.

אביגדור אוחנה: אנחנו כבר הגשנו גם תשובה לגבי מכלול הסיפור שם.

אביגדור אוחנה: המדינה התבקשה להגיש תשובה בתוך 14 יום, שזה לקראת סוף החודש הזה.

אביגדור אוחנה: התשובה שלנו מתגבשת בימים אלו, אני לא חושב שאני יכול בשלב הזה להגיד מה בדיוק תהיה התשובה, אבל היא מתגבשת עכשיו.

אביגדור אוחנה: עדיין אין החלטה סופית.

אביגדור אוחנה: אני מקווה שבמסגרת הפתרון הכולל, גם נמצא פתרון לרבני גוש קטיף.

אביגדור אוחנה: צריך להזכיר שוב פעם שנכון להיום יש 12 רבנים שמכהנים ומקבלים את שכרם.

אביגדור אוחנה: התהליך הוא קצת ארוך, מורכב, מייגע, אבל בסופו של דבר אנחנו עושים את זה, וזה פועל.

אורי אריאל: כן, דורון, בבקשה.

דורון בן שלומי: שלום לכולם, דורון בן שלומי.

דורון בן שלומי: כמשפט ראשון גם אנחנו מברכים את היושב-ראש.

דורון בן שלומי: אני רוצה לומר שני דברים בנקודה כדי לחדד את זה, המנכ"ל.

דורון בן שלומי: דבר ראשון, הסיפור של תקנים זמניים – אנחנו יודעים שכל שנה הוא נתקל בבעיות שלו, זה קורה חודש, חודשיים ושלוש, שבגלל שכל פעם זה תקציב שנתי, יש קבוע, כל שנה בארבע השנים האחרונות, כל שנה הרבנים לא מקבלים את שכרם בזמן.

דורון בן שלומי: ואף אחד לא מוכן לקחת על זה אחריות, בצדק, כל אחד מהכיוון שלו, אבל התוצאה סופית היא שמולן שכרם של אנשים.

דורון בן שלומי: זה דבר ראשון, מה שלא צריך להיות, כמובן.

דורון בן שלומי: הדבר השני הוא שבמסגרת ההתחדשות של הקהילות והמעבר ליישובים החדשים, כמו שאמרנו, אנחנו לא ביקשנו יותר תקנים, אבל יש גם שינוי – קטן אומנם – בחלק קטן מהמקומות יש גם שינוי בפרסונות.

דורון בן שלומי: עכשיו, בתקנים הזמניים אי-אפשר לעשות שינוי בפרסונות כי התקנים הזמניים הם לפי השם.

דורון בן שלומי: ואז מה שקורה, כשיש קהילה מתחדשת, שהיא מגיעה ליישוב חדש, כיוון שהם הזה לא היה רב תקף בגוש קטיף, והרב התקף בגוש תקיף הפסיק בגלל סיבות כאלה ואחרות, אי-אפשר לעשות את ההתאמה.

דורון בן שלומי: לכן צריך לדעת שהמציאות הזמנית הזו עונה על חלק ניכר מהנקודות, אבל משאירה את שני הנושאים האלה פתוחים.

דורון בן שלומי: לכן המציאות הזמנית היא לא טובה.

דורון בן שלומי: זה לא רק שינוי טכני – יעבור מזמני לקבוע.

דורון בן שלומי: זה גם פתרון של שתי נקודות מהותיות, גם בפרסונות בחלק מהישובים, וגם בסיפור של הלנת השכר.

דורון בן שלומי: ולכן זה מקבל משנה תוקף לחשיבות להשים אותם בתקני קבע.

אורי אריאל: לפני שהמנכ"ל מתייחס, עוד מישהו רוצה להעיר בנקודה הזאת משהו?

אופיר כהן: אני רוצה להגיד שבדיון בבג"ץ, הדיון האחרון, הם אמרו יותר מאשר מה שהמנכ"ל אמר עכשיו, שגם אם לא נצליח להסדיר - - -

אביגדור אוחנה: הם לא כתבו את זה.

אופיר כהן: הם כתבו את זה ברמז.

אופיר כהן: גם אם לא נצליח להסדיר את כלל נושא הרבנים, את נושא גוש קטיף אל תעמיסו לנו על העניין הזה.

אופיר כהן: זה הכיוון של הבג"ץ, כמובן - - -

אורי אריאל: בג"ץ כתב את זה?

אביגדור אוחנה: הם לא כתבו את זה.

אורי אריאל: רמזו?

אופיר כהן: השופט אמר את זה בדיון.

אביגדור אוחנה: אמרו את זה, אבל לא כתבו את זה בהחלטה.

אביגדור אוחנה: אנחנו מניחים שבדיון הבא - -

אופיר כהן: זו היתה רוח הדברים.

אביגדור אוחנה: - - זה יאמר או ייכתב במפורש.

אורי אריאל: הבנתי.

אורי אריאל: אז אנחנו ממתינים טווח של שבועיים-שלושה, המנכ"ל, לדיון נוסף בבג"ץ?

אביגדור אוחנה: הדיון בבג"ץ – אני לא יודע מתי ייקבע, אבל התשובה שלנו אמורה להינתן - - -

אורי אריאל: למה צריך להיות דיון?

אורי אריאל: זה רק תשובות ומחליטים, לא?

אביגדור אוחנה: אני לא יודע, אם בג"ץ ייקבע את זה לדיון או ייתן החלטה.

אורי אריאל: הנה, כן.

הראל גולדברג: הראל גולדברג, משרד המשפטים - - -

אופיר כהן: גם ליושב-ראש יישר כוח.

אורי אריאל: תגיד, אבל אל תקטע אותו.

הראל גולדברג: המדינה הגישה בקשה לבית המשפט.

הראל גולדברג: בקשה ראשונה לאפשר לבטל את ההקפאה של התקנים על רבני ההתיישבות נוכח המתווה שהמדינה הגיעה אליו למינוי רבני ההתיישבות, להסדרת כל המינויים של רבני ההתיישבות, לאפשר את המשך מינויים למרות העתירה.

הראל גולדברג: זו בקשה אחת.

הראל גולדברג: בקשה אחרת נוספת היתה, מעבר לבקשת ביטול ההקפאה, לבקש גם להחריג את רבני גוש קטיף.

הראל גולדברג: ועל כך אמורה להתקבל החלטה של בית המשפט, כמו שנאמר מקודם, זה שבועיים שהתחילו כבר לפני כמה ימים ועל כך אמורה להתקבל החלטה.

אורי אריאל: תודה, המנכ"ל, אתה רוצה להוסיף עוד משהו?

אביגדור אוחנה: לא.

אורי אריאל: אז אנחנו מודים לכם.

אורי אריאל: מי ייתן לנו בבקשה עדכון שוטף על ההתפתחויות?

אורי אריאל: זה יבוא מלשכתך?

אביגדור אוחנה: אם תרצו, ניתן.

אורי אריאל: יש לנו איזה נוהג משונה עכשיו לנסות גם לעקוב אחרי הדברים.

אורי אריאל: אם אתם תסכימו, אני בטוח שאתם תרצו.

אורי אריאל: אז המנכ"ל יעדכן אותנו בהתפתחויות.

אורי אריאל: בכל מקרה, גם אם לא קורה משהו, אז בעוד חודש - - שנדע איפה אנחנו עומדים - - - ננסה לפתור את זה.

אורי אריאל: תודה רבה.

אורי אריאל: אתה תגיד איזה יישר כוח?

אורי אריאל: זו ההזדמנות שלך.

אופיר כהן: אמרתי, גם משרד הדתות היה לו חלק בעניין.

אופיר כהן: רק אחר כך, שזה יבוא לידי ביצוע - - -

אורי אריאל: אנחנו עוברים לסעיף 3.

אורי אריאל: זה סעיף פשוט שילך בזריזות בטח, כולם בעדו – אישור יישובי חלוצה כיישובי ספר.

אורי אריאל: דורון, אתה רוצה להציג את הנושא?

דורון בן שלומי: לא, אני רוצה לבקש מאליהו אוזן.

אורי אריאל: אליהו אוזן, בבקשה.

אליהו אוזן: טוב, הנושא באמת צריך להיות פשוט.

אליהו אוזן: אנחנו היישובים היחידים בארץ הנמצאים קרוב לגבול, שלפי כל התקנים וכל העקרונות אנחנו חייבים להיות בהגדרה של יישובי ספר.

אליהו אוזן: ודאי היינו מעדיפים גם להיות חוק הנגב, היינו מעדיפים להיות בעדיפות לאומית.

אליהו אוזן: ומשום מה אנחנו לא נכנסים להגדרות האלה.

אליהו אוזן: המשמעות היא שתושבים משלמים מס הכנסה כמו תל-אביב, למרות שיישובים דרומה מהם וצפונה משהם משלמים מספרים אחרים לגמרי.

אליהו אוזן: שלוש קילומטר צפונה, ביישוב יבול מקבלים הטבות מס של 20%.

אליהו אוזן: 10 קילומטר דרומה, בישוב כמהין מקבלים 13% הטבות מס.

אליהו אוזן: ומשום מה, למרות שאלו ישובים חדשים, והם לפי התקן – חמישה קילומטרים מהגבול – אנחנו שמונה קילומטרים מהגבול, במקרה שלנו – אנחנו לא נכנסים לאף קטגוריה.

אליהו אוזן: הדבר הזה צריך תיקון.

אליהו אוזן: בזמנו גם היתה לנו פגישה יחד עם אורי, עם ערן יעקב מרשות המסים, אז הוא אמר שהוא לא רואה בזה בעיה, בעיקר ביישובי החלוציות, אם יישובים אחרים יצאו מהתקן.

אליהו אוזן: בקיצור, מיקדנו את זה ביישובי החלוציות בלבד.

אליהו אוזן: כולם מבינים, כולם – אנחנו נדבר, נבדוק.

אליהו אוזן: ואנחנו עומדים באותו המקום כרגע.

אליהו אוזן: אורי, אתה מכיר את זה לא פחות טוב ממני, אז אתה יכול להבין.

אורי אריאל: אני חושב שאני מכיר את זה, כי הסברתם לי, אבל אתם זה הכי טוב.

אורי אריאל: תמיד האנשים בשטח יודעים הכי טוב, לכן אתם מציגים את זה.

אורי אריאל: מי מתייחס לזה מהאוצר, דניאלה, אתה?

שי דותן: יש מישהו אחר מהאוצר?

קריאה: שנינו מהאוצר, אני חושב שאתה - - -

שי דותן: רשות המסים - - -

אורי אריאל: רשות המסים, כן.

שי דותן: אתה שוחחת עם ערן יעקב, אבל הם שני דברים שונים.

שי דותן: אתה מדבר על הגדרת יישוב ספר לפי חוק מס רכוש, וגם הכנסת את סעיף 1 לפקודה בעניין הטבות מס ליישובים במס הכנסה.

שי דותן: אלו שני דברים שונים.

שי דותן: הנושא של הדיון כאן הוא אישורי יישובי חלוצה כיישובי ספר.

שי דותן: כרגע רשות המסים מתנגדת לצעד הזה.

שי דותן: הסיבה היא שזו לא זכות עוברת, ואי-אפשר להגיד שהזכות עוברת משום שהיישוב זז.

שי דותן: יישובי הספר נקבעו על-פי רשימה שנקבעה על-פי סיכון ביטחוני מסוים.

שי דותן: הסיכון הזה לא זז עם העתקת היישוב ממקום למקום.

שי דותן: אין בזה - - -

אופיר כהן: זו לא הטענה.

אופיר כהן: הטענה היא לא לקבל יישובי ספר על כל - - -

אליהו אוזן: אני הזכרתי זכות עוברת?

אופיר כהן: אתה מדבר עכשיו על יישוב שנמצא בספר.

אליהו אוזן: אני יישוב שנכנסים אליו מידי יום 15 דרפורים, זה הצד של מצרים.

אליהו אוזן: היישוב דרומה ממני, שרק מאוים על-ידי מצרים בלבד, כמהין, מקבל יישוב ספר.

שי דותן: אבל תן לי לסיים את - - -

אליהו אוזן: רגע, אני רק אגמור את - - כי - - -

אורי אריאל: לא, אוזן, עם כל הכבוד, לא רק אתה תגמור, גם התפרצת וגם רק תגמור.

אורי אריאל: בוא נשמע.

אורי אריאל: גם אני מרים גבה, אני מוכרח לומר, אבל אני שומע.

שי דותן: יכול להיות שאני לא אשכנע, אבל - - -

אורי אריאל: לא היתה טענה מהסוג שאתה אומר, אבל זה בסדר, תמשיך.

שי דותן: יש שלושה יישובים שהם במועצה אזורית לכיש, שהם רחוקים מהעניין הזה בכלל.

שי דותן: יש חמישה יישובי מפונים.

אורי אריאל: הודענו שהיישובים בלכיש לא יכללו בזה.

שי דותן: אז אנחנו מדברים רק על חבל לכיש.

שי דותן: כרגע המפה היא סגורה.

שי דותן: והסיבה היא שיש – למשל באירועים האחרונים, במרץ האחרון, בהתקפה האחרונה, מי שעמד תחת המטווחים היו באר-שבע, אשדוד ואשקלון, שהם יישובים גדולים.

שי דותן: אנחנו לא מוצאים לנכון להוסיף אותם כיישובי ספר.

שי דותן: ולכן אנחנו לא מוצאים מקום לנכון גם להוסיף את היישובים האלה.

שי דותן: מעבר לזה, אנחנו יודעים שעוד יישובים יוקמו באזור המרכז, אבל שוב, אתם מוציאים אותם, אז אני לא מתייחס לטענה.

אורי אריאל: מתייחסים רק ליישובים על גבול מצרים בטווחים של קילומטרים בודדים ולא לאף אחד אחר.

שי דותן: בסדר גמור.

שי דותן: אם אנחנו נכליל אתכם, אנחנו פשוט נהיה חשופים בפני בג"ץ שיגידו, בצדק, אשקלון, אשדוד, שדרות וכדומה, שגם הן זכאיות לאותו מצב והכרזה על עצמן כיישובי ספר.

אליהו אוזן: אני יכול רק להתייחס?

אורי אריאל: לא, אתה לא יכול.

אורי אריאל: אל תאבד את שלוותך הידועה.

שי דותן: אני אסיים.

שי דותן: אני אסיים.

שי דותן: אני אסביר את הלוגיקה של רשות המסים ומשרד האוצר.

שי דותן: אני אגיד גם עוד משהו אחד.

שי דותן: כשיש צורך – כמו במלחמת לבנון השנייה, ומקרים אחרים – אנחנו כן מפעילים הוראת שעה, ואנחנו כן מכניסים וכן מפצים.

שי דותן: זה דבר ראשון.

שי דותן: למה אנחנו לא רוצים את זה כדרך קבע?

שי דותן: משום שכדרך קבע אנחנו לא יכולים לעמוד בתביעות התקציביות שהן יכולות להיות אדירות.

שי דותן: למשל במלחמת לבנון השנייה, רק הנזק העקיף הסתכם ב-3.5 מיליארד שקלים.

שי דותן: אנחנו רוצים ששיקול הדעת יישאר בידי רשות המסים.

שי דותן: אני חושב שכולם יודעים שכשיש צורך ובמקרה של פגיעה קשה רשות המסים ומשרד האוצר כן מחוקקים הוראות שעה, וכן מפצים.

שי דותן: אני לא חושב שזה מקרה שכדאי להעתיק את הזכות הזאת.

שי דותן: יש יישובים אחרים שהם - - -

אורי אריאל: חברים, ביקשו פה כמה חברים לדבר.

אורי אריאל: עכשיו אני רוצה את רשותכם להציע את ההצעה הבאה – היות ורשות המסים מתעקשת בעניין הזה, שמענו את הנימוקים, אני מעריך שלא יהיה פה שיכנוע הדדי.

אורי אריאל: אני רוצה להציע לכם שאנחנו ניזום הצעת חוק ונתמודד על זה במליאה.

אורי אריאל: אני חושב שמיצינו.

אורי אריאל: זה חוזר, זה ריטואל, אני הייתי בסרט הזה שש פעמים.

אורי אריאל: אנשים נוסעים הלוך - -

קריאה: - - -

אורי אריאל: בטח, פה מדברים חופשי עד 12:00.

אורי אריאל: אחרי 12:00 זה נעשה מוגבל.

אורי אריאל: היות ואני חושב שמיצינו, ועכשיו נתחיל לדבר, כל אחד יוציא את שעל ליבו, כי כבר באתם, אז אני אתן, מי שרוצה, ידבר.

אורי אריאל: אני מציע לעבור להצעת חוק ולהתמודד על זה במליאה.

אורי אריאל: בדרך הזאת אני מרגיש שאני לא אפתור את זה.

אורי אריאל: היינו בישיבה כזאת, בישיבה כזאת.

אורי אריאל: היינו בישיבה לפני שבועיים יחד עם ידידי, העמית לשדולה, עם חבר הכנסת אלקין, שהוא גם יושב-ראש הקואליציה.

אורי אריאל: קבענו להיפגש עם הראל לוקר.

אורי אריאל: אני מציע לעשות את זה במקביל, נלך למנכ"ל משרדו, יש לו יכולת להכריע בזה.

אורי אריאל: במקביל, נכין את הצעת החוק.

אורי אריאל: מה שישיג את העניינים – עם זה נרוץ קדימה.

אורי אריאל: אני מדגיש שאנחנו מדברים רק על היישובים על גבול מצרים, לא שום דבר אחר, ולא בערך ולא בהזדמנות הזאת.

אורי אריאל: זה רק אלה, ועם אלה ננסה לרוץ ולעשות את זה.

אורי אריאל: בעזרת ה' נסכם את העניין הזה.

אורי אריאל: כן, אתה רוצה להגיד משהו?

שי דותן: אני רק רוצה להגיד שהפנייה שעומדת לפנינו, אני כן חושב שכדאי אולי להמשיך בדיונים.

אורי אריאל: אתם יכולים באוצר להמשיך בדיונים, אנחנו לא מתכוונים להפריע לכם.

אורי אריאל: וכשיהיה חוק, אתם תדונו על זה פה.

שי דותן: - - - היא כרגע חבל לכיש.

אורי אריאל: לא, סליחה, הבהרנו.

אורי אריאל: מידי עת מתחלפים האנשים, אז עכשיו אנחנו מעבירים עוד פעם, גם לך – וגם לפרוטוקול, כפי שאומרים פה – זה לא נוגע ליישובי לכיש.

אורי אריאל: זה לא עושה לכם שום השלכת רוחב.

אורי אריאל: תסלחו לי, זה ה - - - אומרים בערבית.

אורי אריאל: אלו יישובים של אנשים שגורשו, אפשר להגדיר את זה בדיוק.

אורי אריאל: כבר אמרנו את זה עשר פעמים – מי שגורש מגוש קטיף וגר שלושה קילומטרים מהגבול וקוראים לו אוזן, רק הוא יקבל.

אורי אריאל: אין בזה שום השלכת רוחב.

אליהו אוזן: - - -

אורי אריאל: סליחה, רגע, אני סיכמתי את - - אוזן, סליחה.

אורי אריאל: סיכמנו את הדיון.

אורי אריאל: אתם תמשיכו.

אורי אריאל: כל אחד יעשה את שלו.

אורי אריאל: אין לכם כוונות רעות.

אורי אריאל: אנחנו לא מצליחים להבין אתכם, אבל חוץ מזה זה בסדר, זו בעיה שלנו לא בעיה שלכם.

אורי אריאל: אם תואילו בכל זאת לשקול את זה עוד פעם ולייתר את כל הריצות האלה ולבלבל את המוח אחד לשני, ובעיקר את עוגמת הנפש.

אורי אריאל: יש לי בקשה, אנסה להסביר אותה בקצרה.

אורי אריאל: יש אנשים שעברו משהו בחיים יותר מאחרים.

אורי אריאל: הם גם חוטפים טילים, וגם אליהם באים הדרפורים וגם הם – כמו כל עם ישראל – לא על זה הם מבקשים.

אורי אריאל: הם מבקשים כי הם ליד הגבול, כמו אחרים.

אורי אריאל: הם לא אמרו בגלל שהיה לנו פעם פצמ"רים, אז אנחנו מבקשים עכשיו כי היתה לנו זכות שם.

אורי אריאל: אלו לא טענות מן העניין.

אורי אריאל: הם גרים שם, פשוט מאוד, זה הכול.

אורי אריאל: עכשיו, מה שמגיע לאחרים, לא מגיע להם?

אורי אריאל: דווקא להם לא מגיע?

אורי אריאל: חברים, אני אומר לכם, אני תמיד בוחן אם הדברים – בין חלם לסדום איפה זה.

אורי אריאל: אני תמיד רוצה להאמין שזה חלם.

אורי אריאל: מה, יש פה מישהו שיש לו מידת סדום, חס וחלילה?

אורי אריאל: אין דבר כזה.

אורי אריאל: אי-אפשר להסביר את זה.

אורי אריאל: אני אומר לך, חבל על הזמן.

אורי אריאל: אני מבקש שתדונו, תנו לנו תשובה תוך שבועיים מה החלטתם.

אורי אריאל: אותה תשובה – זה בסדר.

אורי אריאל: אנחנו במקביל הולכים למנכ"ל משרד רוה"מ ומכינים הצעת חוק.

אורי אריאל: הלוואי שזה יהיה מיותר, שתגידו לנו שאתם מקבלים את זה וזהו.

אליהו אוזן: אני חייב להוסיף משפט, ממש אחרון.

אורי אריאל: בבקשה.

אליהו אוזן: הטענה שלנו לא כבולה מול סיכון, שאנחנו הכי מסוכנים בארץ ונחשבים בהגדרת היישוב הכי מאוים במדינת ישראל.

אליהו אוזן: אני לא מדבר על זה.

אליהו אוזן: יש כללים במדינת ישראל – כל יישוב שהוא בטווח מסוים מגבול בינלאומי, מקבל אישור.

אליהו אוזן: היישובים היחידים במדינת ישראל – ועשינו על זה בחינה, הראה לי יעקב על המפה – שאינם - - עין יהב, שהוא לא מאוים, הוא בפנים - - היחידים במדינת ישראל שלא, הם יישובי החלוציות.

אליהו אוזן: זה כבר לא הגיוני.

אליהו אוזן: אנחנו קרובים לגבול הבינלאומי, זה הכול.

אורי אריאל: תודה רבה.

אורי אריאל: אנחנו עוברים למספר 4 בסדר היום – תביעות משפטיות של פועלים פלסטינים.

אורי אריאל: העניין הזה, כמו כמה נושאים אחרים, יש לו זקן ארוך מאוד, הוא כבר לבן.

אורי אריאל: הוא התחיל בוועדה שהכינה את הצעת החוק, ואז אמרו ששש, אל תדברו בקול, כי אם ישמעו הפלסטינים, הם יגישו תביעות.

אורי אריאל: אז אמרו, אתם יודעים מה, בסדר גמור, כולם מסכימים שזה לא על החקלאים ולא על האחרים, ואין תביעות, ולא יהיו תביעות; אבל לא נשים את זה בחוק כדי לא להזמין כאילו את התביעות של הפלסטינים.

אורי אריאל: נו, טוב, בינתיים יש עורכי דין שזאת פרנסתם והם לא מוותרים, ויש הרבה תביעות.

אורי אריאל: והמדינה, שהבטיחה יותר מפעם אחת – אני הייתי נוכח בדיונים האלה – לא פתרה את הבעיה.

אורי אריאל: אופיר, אתה רוצה עוד להוסיף על זה?

אופיר כהן: כן, אני אגיב קודם כל, עוד פעם שזה כמעט כמו נושא הרבנים, יותר טוב מנושא הרבנים.

אופיר כהן: הנושא נסגר.

אורי אריאל: כן?

אופיר כהן: כן.

אופיר כהן: עכשיו, שירי, היועצת המשפטית תגיד איך הוא נסגר ואיך הוא אמור להתבצע.

אורי אריאל: שלום, חברת הכנסת אנסטסיה מיכאלי.

אנסטסיה מיכאלי: שלום.

אורי אריאל: ידידתנו.

אורי אריאל: כן, שירי, בבקשה.

שירה ברנד: הנושא נסגר מול החשב אצלנו.

שירה ברנד: אנחנו נלך על מתווה של פשרה, פשרה מוסכמת גם על נציגי החקלאים וגם על החשב של משרד ראש הממשלה.

שירה ברנד: קיבלנו את האישור הזה ממש אתמול.

שירה ברנד: ואנחנו מקווים שבתוך שבועיים נוכל לצאת לדרך ולהתחיל לשלם כנגד הצגת חשבוניות התשלום.

אורי אריאל: חברים, תודה רבה.

אורי אריאל: חזקו ואמצו.

אורי אריאל: מישהו רוצה להגיד משהו, או שאפשר לסכם את זה כך?

אורי אריאל: דורון?

דורון בן שלומי: רק פספסתי, מתי החקלאים יוכלו להביא את - - -

אופיר כהן: תוך שבועיים מהיום.

שירה ברנד: אנחנו עוד צריכים להכין כמה ניירות פורמאליים, אבל מעבר לעניין הזה - - -

אופיר כהן: ההחלטה נגמרה.

אופיר כהן: יש אישור סופי, החשב חתם.

דורון בן שלומי: זה לא תלוי באף גורם חוץ מהמנהלת.

שירה ברנד: נכון.

יוסף דיין: רק לתקן, חקלאים ועסקים זה אותו דבר, אז להוסיף עסקים תמיד ולא רק חקלאים.

יוסף דיין: אני מבקש.

שירה ברנד: - - - תגיד עובדים פלסטינים.

יוסף דיין: אוקיי, אז לא חקלאים בלבד.

אורי אריאל: ההערה נכונה, והיא התקבלה.

אורי אריאל: כולם מתכוונים לזה, וגם צריך להגיד את זה.

אורי אריאל: יוסי דיין, אל"ף, מזל טוב.

אורי אריאל: בי"ת, אל תפריע.

אורי אריאל: גימ"ל, ההערה שלך נכונה, ואני מבקש להקפיד, יש רגישויות, כל אחד עם הרגישויות שלו, מניסיון העבר שלו, אחרי שבע שנים.

אורי אריאל: בואו נהיה רגישים, זה הכול.

אורי אריאל: כולם מתכוונים לאותו הדבר, זה בסדר גמור.

אורי אריאל: שמירה במזרח לכיש.

אורי אריאל: שמירה במזרח לכיש.

אורי אריאל: אתם גם יכולים להודיע שפתרתם את זה, הרב אופיר?

אופיר כהן: זה נושא שיש פה עוד אנשים שייפתרו אותו.

אופיר כהן: אנחנו יכולים להגיד מה - - -

אורי אריאל: בבקשה, מי מציג את הנושא?

דורון בן שלומי: ברשותך.

אורי אריאל: דורון.

דורון בן שלומי: שלום.

דורון בן שלומי: דורון.

דורון בן שלומי: כמו שאמרתי קודם, אני תושב נטע – מרשם לשעבר, נטע זה שם היישוב הכללי.

דורון בן שלומי: אנחנו זוכים – אחרי הרבה זמן, דרך ארוכה – להתחלת הבניות בשני יישובים כרגע, ביישובי מזרח לכיש, גם בנטע וגם בבני דקלים.

דורון בן שלומי: החל מלפני – בערך, פחות או יותר – חודש וחצי-חודשיים, יותר נכון אולי אפילו שלושה חודשים, התחילה בנייה בבני דקלים ובנטע.

אורי אריאל: כן, בבקשה.

דורון בן שלומי: כמו שאמרתי, לפני חודשיים-שלושה התחילה הבנייה ביישובים בנטע ובבני דקלים.

דורון בן שלומי: אנחנו ישר נחשפנו לבעיות הביטחוניות.

דורון בן שלומי: צריך להגיד שנעשתה דרך ארוכה על-ידי גורמי הביטחון, ובאמת, חלק ניכר מכול מרכיבי הביטחון – גם פיקוד העורף ומג"ב – נעשה, כולל גיוס של רב"שים.

דורון בן שלומי: אבל כשאנחנו באים עכשיו, תכל'ס ליישוב עצמו, ולבחון אותו, היישוב התחיל, אנחנו נתקלנו בבעיות שמתחלקות לשלוש: אחד, הרב"שים מקורקעים לעצמם, הם לא מסוגלים לעשות כלום בלי רכבים.

דורון בן שלומי: כי אם יש רב"ש שאי-אפשר לקרוא לו, אז בסדר שהוא רב"ש, אז בסדר, הוא נמצא על הנייר בלבד.

דורון בן שלומי: אז הם עושים כל מיני דברים אחרים שאני לא יודע בדיוק מה, אבל אם צריכים אותו עכשיו, בשטח עצמו, הוא לא נמצא, הוא לא זמין.

דורון בן שלומי: הדבר השני הוא תקני שומרים.

דורון בן שלומי: אנחנו העלנו את זה לא פעם ולא פעמיים.

דורון בן שלומי: ביישובים האלה שהם צמודי גדר, מאוימים גם ביטחונית, הצבא עצמו מסייר שם.

דורון בן שלומי: יש שם חלק מהיישובים של הצבא, חלק מהיישובים של המשטרה.

דורון בן שלומי: נכון לעכשיו, אנחנו תחת מג"ב.

דורון בן שלומי: ואנחנו מבקשים בסיפור הזה תקני שומר כמו שצריך, שיהיו שם להתחיל את השמירה כי היישוב התחיל.

דורון בן שלומי: התשובות שקיבלנו: חברים, היישוב לא התחיל עד שלא באים לגור שם.

דורון בן שלומי: אנחנו לא מתייחסים לזה ככה.

דורון בן שלומי: אנחנו כאנשים נטע, שבאמת נתקלים בכל הבעיות האלה, התחלנו לשמור בעצמנו.

דורון בן שלומי: עבדכם הנאמן שכבר בילה כמה לילות ביישוב הקבע שלו, זה מאוד מאתגר.

דורון בן שלומי: אבל אנחנו בעצם כרגע מרימים את הכפפה, שאנחנו חושבים שהמדינה צריכה להיות שותפה בה.

דורון בן שלומי: המדינה היתה שותפה בכל מזרח לכיש – מהתחלה הוא הוגדר כמקום חיוני, אסטרטגי, למדינת ישראל, לא לי, לא לאחרים.

דורון בן שלומי: עכשיו כשסוף-סוף מתחילים היישובים האלה לקום, אנחנו מבקשים אכן כך להתייחס אליהם, כבר עכשיו להבין שהולך להיות פה יישוב, ושני היישובים הראשונים אמורים להתגורר - - מגיעות ברכות גם לראש המועצה שנמצא פה, גם למנהלת תנופה וכל השותפים, אבל הולך להיות שם בשני היישובים, גם בבני דקלים וגם בנטע, אנשים הולכים לגור שם עוד חודשיים.

דורון בן שלומי: אנחנו מבהירים את זה כל הזמן – ביישובים האלה כרגע אין בעל בית.

דורון בן שלומי: כל עוד אין שמירה, כל עוד אין - - ולכן הרמנו אנחנו את הכפפה, כי הבנו שצריך להיות בעל בית ליישוב.

דורון בן שלומי: לא כל חברות גנבים שמסתובבת באזור יכולה להרגיש שזה שטח הפקר, ובאה והולכת ועושים מה שהם רוצים.

דורון בן שלומי: אין כמו אנשים קבועים בשטח.

דורון בן שלומי: אנחנו מבקשים את הדברים האלה – גם את הרכבים לרב"שים, כדי שהם בכלל יהיו יעילים, גם את הסיפור הזה של תקני שומרים, שקודם כל צריך אותם תקנים ללילה.

דורון בן שלומי: וגם ברגע שיתחילו שם, כל מה שקשור לנהלים הרגילים של מוסדות חינוך.

דורון בן שלומי: אני ממש מבקש מכל השותפים – המשרד לביטחון פנים, מג"ב – להרים את הכפפה הזו ולא לראות איך מישהו פה נגד מישהו.

דורון בן שלומי: ואני אומר, אנחנו כרגע לקחנו את הכפפה, לקחנו אחריות.

דורון בן שלומי: לקחנו אחריות, אנשים שומרים לא מעט.

אורי אריאל: מי מדבר?

שגב יצחק: שגב, מבקר המשרד לביטחון פנים.

שגב יצחק: אני ממליץ – מאחר ונקבעה פגישה ליום חמישי הקרוב עם המנכ"ל, עם התושבים, זומנו התושבים - - -

אורי אריאל: עם רותם פרג?

שגב יצחק: עם רותם, כן.

שגב יצחק: הנושאים האלה יעלו.

שגב יצחק: אבל אני רוצה לומר באופן עקרוני, כל הנושאים נפתרו, למעט הנושא של השומרים.

שגב יצחק: גם הרב"שים וגם כלי הרכב – הכול נפתר ויש לזה את התקציב, יש לזה את תקציב מג"ב.

שגב יצחק: נמצאים פה שני קצינים בכירים ממג"ב שעוסקים בזה ביום-יום, אפשר לשמוע גם אותם.

שגב יצחק: הנושא של השומרים – אומנם הדיון יהיה בתחום ארבעת השומרים שאנחנו מדברים עליהם, אבל יש עוד כ-50 שומרים נוספים בכלל מדינת ישראל, שיש לנו בעיה עם משרד האוצר מבחינה תקציבית.

שגב יצחק: אני לא רוצה להעלות את זה עכשיו פה, ואני לא מצפה גם לאיזושהי תגבה, אבל זה יעלה בדיון.

שגב יצחק: לכן אני ממליץ לקבל תשובה מאתנו תוך שבועיים-שלושה, לאחר שהדיון יתקיים אצל המנכ"ל.

אורי אריאל: יושב-ראש המועצה, מר מורביה.

דני מורביה: קודם כל, הישיבה הוקדמה ליום חמישי, אנחנו אמורים להיפגש בעניין.

דני מורביה: רק אתמול נסגר הסיפור.

דני מורביה: צריך גם להשים לב שיהיו לנו שם גם מוסדות חינוך שלא עומדים בתקן, ובישיבה נצטרך להתייחס גם לזה, כי זה נושא חריג, מסוכן, יהיו שם מאות עובדים ערבים ואחרים, שצריך לקחת את הסיכון שבעניין, וזה יהיה צריך להיות משהו חריג מהרגיל, בהתאם לתקן.

קריאה: אחרי הישיבה ביום חמישי נהיה יותר חכמים.

שגב יצחק: אם אפשר עוד משפט, לאור התגובה, תשלחו אלינו את הנקודות, את כל מה שאתם רוצים במייל.

דני מורביה: יש לי פה עכשיו, אני אתן לך כבר עכשיו וגם אשלח לך במייל.

שגב יצחק: תן לי עכשיו, זה יהיה אצל המנכ"ל עוד היום.

אורי אריאל: תשלחו את זה בבקשה למנכ"ל כדי שיוכל להתכונן, ולא ביום חמישי הוא ישמע ויגיד שהוא יבדוק.

אורי אריאל: מג"ב.

שגב יצחק: אתה רוצה לשמוע?

אורי אריאל: בטח שאני רוצה לשמוע, מה זאת אומרת?

דני מורביה: גם היתה פגישה נוספת ע מג"ב, ותיכף - - -

אורי אריאל: בוא נשמע את מג"ב, כן.

יזהר פלד: שלום לכולם, שמי יזהר, אני מפקד מג"ב דרום.

אורי אריאל: מה זה דרום אצלך?

יזהר פלד: מג"ב דרום – אשדוד-אילת.

אורי אריאל: אשדוד-אילת, אחלה - - יש לך 60% מארץ ישראל.

אופיר כהן: ממדינת ישראל.

יזהר פלד: על כל פנים, כל הסוגיות שקשורות באמצעים, תקנים, וכולי, נפתרו.

יזהר פלד: אנחנו מדברים על גיוס של שלושה רב"שים מתוך ארבעה.

יזהר פלד: הרכבים נמצאים.

יזהר פלד: את כל הסוגיה של הפעלת הרכבים ותפיסת הביטחון סגרנו מול המועצה ומול היישובים - - - מה שנותר זה - - - כפי ששגב התייחס.

יזהר פלד: ושיהיה בהצלחה.

דורון בן שלומי: שנייה, ברשותך, יזהר, כיוון שאני שמרתי ביום חמישי בלילה האחרון, ביליתי עד 06:00 בבוקר, עשיתי שם לילה, לא ראיתי שיש לנו רכב משטרתי.

דורון בן שלומי: אין לנו רכבים עכשיו.

דורון בן שלומי: עכשיו, אני שומר בשקף – כל השומרים, דרך אגב, למשל בנטע, כל התושבים, 60 משפחות, הם היום שומרים בפועל.

דורון בן שלומי: אני היום שומר גם בשקף, המקום שאני גר בו באתר זמני, וגם בנטע.

דורון בן שלומי: אין שום בעיה, אנחנו שומרים משטרתיים מוכרים, יש לי רישיון משטרתי, הכול בסדר.

דורון בן שלומי: אין שום סיבה - - אמר לנו הרב"ש שביקשתם ממנו משמר היישוב.

דורון בן שלומי: אני אומר, משמר היישוב קיים, כי בפועל היום אנחנו שומרים.

אורי אריאל: כן, יזהר, אתה רוצה להתייחס?

יזהר פלד: כן, אני רוצה להתייחס, פשוט כדי לא להיכנס כרגע - - ישבנו בצורה מסודרת לגבי כל שיטת האבטחה ביישוב.

יזהר פלד: רכב ביטחון זה רכב משטרתי, זה לא רכב שמונה כרב"ש כרכב אישי צמוד רב"ש.

יזהר פלד: הוא רכב אישור.

יזהר פלד: גם בהגדרה, רכב האישור זה כשיש תושבים ויש שמירה סדירה, עוקפים את חוק השמירה.

יזהר פלד: יש מי שמנהל את השמירה בתוך היישוב, והעסק הוא חי ונושם.

יזהר פלד: הלכנו פה ועשינו מהלך מקדים עוד לפני שכל העסק הזה הוקם, הקצנו גם רכבים, קבענו תפיסת אבטחה, ובתוך זה גם הקמת מנגנון של מתנדבים ומשמר היישוב.

יזהר פלד: זה תהליך, הוא לא מהיום למחר.

יזהר פלד: זה בדרך.

אורי אריאל: אני מבין.

אורי אריאל: קודם כל, תודה על העדכון ועל הפתרונות ששמענו, גם אם הם עוד לא עם חותמת המנכ"ל, אבל אני מבין שזה אחרי דיונים פנימיים.

אורי אריאל: אני מבקש מכם להעביר למנכ"ל את בקשתי – אני אבקש את זה בכתב מהוועדה – להקדים – היות ולכולם יש רצון טוב פה לפתור, וכולם מכירים היטב את הגזרה שם, שיש לה בעיות משלה למרות הגדר.

אורי אריאל: הגדר פתרה חלק גדול, אבל לא את הכול.

אורי אריאל: להקדים את זה במספר חודשים כדי לתת גם ביטחון וגם הרגשת ביטחון, ויהיה יותר קל לכולם.

אורי אריאל: ונקווה שהעניין הזה יסתדר.

אורי אריאל: אני רוצה לבקש, אם אפשר, לקבל עדכון לא בעוד שבועיים, אלא ביום חמישי אתם יושבים, אז נניח שעד יום שני תעדכנו אותנו.

אורי אריאל: אם תעשו את זה קודם, נודה לכם.

אורי אריאל: עוד פעם, אנחנו רוצים לעקוב שזה קורה.

אורי אריאל: אם תוכלו לשלוח גם העתק למנהלת תנופה ולכולם.

אופיר כהן: אנחנו יזמנו את הפגישה, לא צריך.

קריאה: שותפים לישיבה.

אורי אריאל: מצוין, אתם בפגישה – זה הכי טוב.

אורי אריאל: נוכל לעקוב, ובכוחות משותפים פשוט לפתור.

אורי אריאל: אנחנו לא רואים פה בעניין הזה ביקורת כמו ניסיון לעזור לפתור את הבעיות בהקדם.

אופיר כהן: אני רוצה להוסיף פה עוד משהו, ברשותך, ב-20 שניות.

אורי אריאל: בקצרה.

אופיר כהן: נכון שזה חריג כי היישוב עדיין לא בנוי וזה בדרך כלל הולך הפוך.

קריאה: - - -

אופיר כהן: לא, אבל אני אומר, לפעמים פה יש עניין של לחסוך קצת כסף, כי התקן עוד לא קיים וזה עוד לא קיים.

אופיר כהן: אבל בואו לא נשכח שזה עולה לנו כסף בצד השני.

אופיר כהן: כל זמן שאנחנו דוחפים את האנשים לבנייה, ואנשים לא נכנסים לבנייה, יש לזה השלכות על שכר הדירה, על תחזוק אתר הקרווילות.

אופיר כהן: יש לנו מיליון השלכות אחרות שעולות כסף מלבד הצורך האמתי, שאנחנו רוצים להזיז את האנשים קדימה, ולכן צריך להסתכל על זה בעין הזאת, איך אנחנו מקדימים – מה זה מקדימים?

אופיר כהן: אנשים כבר בונים.

אורי אריאל: תודה לרב אופיר.

אורי אריאל: חברים, אני מבין שלא הגיעו נציגים מהחקלאים.

אורי אריאל: מישהו רוצה - - -

יהודית כרמי: אני ממשרד החקלאות.

אורי אריאל: נכון.

אורי אריאל: תזכירי לנו את השם.

יהודית כרמי: יהודית כרמי.

אורי אריאל: ראינו אותך פה כמה פעמים.

אורי אריאל: יהודית, את רוצה לעדכן אותנו מה המצב?

יהודית כרמי: האמת שאין משהו שונה מהפגישות הקודמות שהיו.

יהודית כרמי: בעבר היתה תוספת הקצאה למפונים מעבר למכסה הקיימת, ואז כאשר הקצנו את העובדים הזרים אז יכולנו לא לקצץ למפונים מגוש קטיף, ולהקצות להם מתוך המכסה הנוספת שהיתה.

יהודית כרמי: היום אין את המכסה הנוספת הזאת, והחלוקה לגביהם היא כמו לכלל האוכלוסייה.

יהודית כרמי: מה ששונה, שהיום גם אם באמצע השנה בא מפונה גוש קטיף שמתחיל בפעילות שלו, הוא יכול להגיש חוברת בקשה להעסקת עובדים זרים, ואנחנו מקצים לו לפחות עובד זר אחד כדי שיתחיל בפעילות שלו.

יהודית כרמי: זה שונה מאשר חקלאי אחר בשאר האזורים בארץ, שהוא לא יכול לגשת באמצע השנה ולקבל הקצאה של עובד זר אחד.

אורי אריאל: יש כרגע דיונים בממשלה, או באיזשהו פורום רשמי על עובדים זרים בעניינים האלה?

יהודית כרמי: יש הרבה דיונים על עובדים זרים אחרים בנושא הזה, אבל משהו ספציפי לגבי המכסה – אני מפעם לפעם מקבלת טלפון מאחד המפונים שאומר לי מה קורה עם זה, למה אין לנו תוספת?

אורי אריאל: לא, אני שואל ברמה הממשלתית.

יהודית כרמי: לא שאני יודעת על זה.

אורי אריאל: דניאלה?

דניאלה פרתם: אני רק רוצה לחדד את הנושא הזה.

דניאלה פרתם: ב-2012 נחתם הסכם על הקצאת עובדים זרים לחקלאות.

יהודית כרמי: ב-2009.

דניאלה פרתם: זה חידוש של הסיכום שנחתם ב-2012 בו הם העלו את כל הדרישות לחקלאות ונקבעה המכסה.

דניאלה פרתם: למשרד האוצר אין בעיה שיעמדו במכסה הזאת.

דניאלה פרתם: מי שמקצה בסוף את הקרקעות למפונים זה משרד החקלאות, מכאן שהנושא הזה מבחינתו סגור מול משרד החקלאות.

אורי אריאל: טוב, המציאות הארצית ששמענו כרגע ושמענו גם פעמים קודמות מכתיבה פגיעה שלא ברצון – שיהיה ברור שאף אחד לא רוצה בזה, אבל בפועל יש פגיעה בחקלאי גוש קטיף.

אורי אריאל: אני מבקש לקבל מהמנהלת הצעה איך בתוך האיזונים והבעיות הקיימות – הזכירה דניאלה את החלטות הממשלה, כרמי ואחרים – אני מבקש לקבל – כמה צריך זה יארך, חודש?

אורי אריאל: הרב אופיר, פחות, לא יודע, מתי שאתם יכולים – בזמן הקרוב הצעה.

אורי אריאל: אנחנו ננסה להעביר אותה גם כן למנכ"ל משרד ראש הממשלה - - -

אופיר כהן: הצעת המחליטים אתה רוצה?

אורי אריאל: הצעות להחלטה, שיהיה ברור.

אופיר כהן: את זה אני יכול להעביר היום, כי זה כבר קיים.

אופיר כהן: כבר הכנו הצעה, רק שאין לנו עם מי לעבוד, להעביר אותה, כי היום, גם החקלאים שנכנסים היום אין להם שום מענה, ודאי 50-40 חקלאים שאמורים להיכנס בשלב הבא.

יהודית כרמי: יש להם לפחות עובד זר אחד.

אופיר כהן: עובד זר אחד לחקלאי שצריך עשרה זה לא מענה.

אורי אריאל: חבר'ה, אנחנו לא פותחים - - -

אליהו אוזן: הרבה פעמים יש - - -

אורי אריאל: סליחה, אוזן, השלווה שלך היא בלתי נגמרת, מה קרה היום?

אליהו אוזן: לא - - -

אורי אריאל: מה לא?

אורי אריאל: אתה רוצה לדבר, אני אתן לך לדבר, לא ככה.

אורי אריאל: חברים, אנחנו אחרי 12:00, אני מבקש את עזרתכם לסיים.

אורי אריאל: אני מבקש שתעבירו היום את ההצעה, ואנחנו ניגש אִתה למנכ"ל משרד ראש הממשלה, נחשוב על עוד אנשים שצריכים.

אופיר כהן: יש לנו דיון ביום רביעי עם המנכ"ל לגבי הנושא הזה.

אופיר כהן: אז אם אתה רוצה - -

אורי אריאל: אז תעדכנו אותנו.

אופיר כהן: - - שנעדכן אותך ביום רביעי, אנחנו נעדכן אותך.

אורי אריאל: תעדכנו אותי ביום רביעי, לא אחרי יום רביעי.

אורי אריאל: ביום רביעי אחרי הפגישה.

אורי אריאל: שלחו גם את ההצעה, שתהיה אצלנו.

אורי אריאל: ואנחנו נמלא אחריכם.

אורי אריאל: אם תגידו לנו שהעניין נפתר, אתם יודעים - - אם תגידו שזה בסדר, אז תמו מכאובינו, אין בעיה, אנחנו מוותרים על הטיפול בעניין, יש לנו דברים אחרים.

אורי אריאל: אז זה בסדר.

אורי אריאל: אנחנו סיימנו, אלא אם יוסי דיין רוצה עוד להגיד כמה מילים.

אורי אריאל: לא צריך להקריא את הכול, תגיד את הדברים.

אורי אריאל: אני כבר אמרתי בשמכם, אבל בבקשה.

יוסף דיין: טוב, אני בן 68 היום, אז מגיע לי מזל טוב.

יוסף דיין: זאת אומרת שהחבר'ה שלי הם בני 70-60.

יוסף דיין: ערך כינון לא עובד כרגע איתם.

יוסף דיין: בג"ץ נתן את החלטתו עם כל המשמעויות, והוא ידע מערך כינון, ודן בערך כינון, ואמר - - - והמנהלת והפרקליטות וכולם אמרו לו אם יש ערך כינון.

יוסף דיין: בג"ץ החליט מה שהחליט.

יוסף דיין: אני מבקש לכבד את פסיקת בג"ץ, כי המנהלת לא מכבדת שום פסקי דין עד היום, מניסיון שלי – ואני יודע על מה אני מדבר – ואני מבקש דיון מידי במנהלת עם כל הגורמים כי יש לי חודש בקושי להגיש תביעה אם אני רוצה.

יוסף דיין: נגמר הזמן להגיש תביעה, והם יודעים מזה.

יוסף דיין: לכן אנחנו צריכים - - -

אורי אריאל: נגמר הזמן זה עניין בחוק?

יוסף דיין: שבע שנים.

אורי אריאל: לא, זה בחוק?

יוסף דיין: כן, בחוק.

יוסף דיין: בחוק.

יוסף דיין: באמצע שביעי נגמר הזמן.

אורי אריאל: הרב אופיר, אתם תתנגדו - - -

יוסף דיין: הם לא מודעים לזה.

אורי אריאל: רק שנייה.

שירה ברנד: הוא מדבר על התיישנות.

אורי אריאל: אני שואל, אתם תתנגדו להארכה של כמה חודשים?

אופיר כהן: יש דיון בפרקליטות השבוע בעניין הזה.

אורי אריאל: אני מבקש שתעלו - - אתם דנים כל העניין - - -

אופיר כהן: רק עכשיו אנחנו - - -

אורי אריאל: אני יודע, בסדר.

אורי אריאל: יש גם בתוך זה את הסעיף הזה, שהוא חשוב.

שירה ברנד: שאלה עקרונית, הוא מדבר על תביעה, כל מי שרוצה לתבוע על דברים שלא נקבעו בחוק.

שירה ברנד: זה לא סעיף אחד.

אורי אריאל: אני מבין, זה כללי, אבל פה היה פסק דין של העליון.

אופיר כהן: אבל - - - ברגע שיש את הפסק, יש על זה התיישנות?

שירה ברנד: לא, הוא מדבר על דברים אחרים - - -

אורי אריאל: אני מבקש שתבחנו את האפשרות.

אורי אריאל: מבקש, אני מבין שיש דעות ויש עניינים - - בסדר.

אורי אריאל: תבחנו את הבקשה שלהם לתת עוד ארבעה-חמישה חודשים, לא זמן ארוך.

אורי אריאל: אנחנו סיכמנו כבר שאנחנו רוצים לסגור את המנהלת.

שירה ברנד: אני לא הבנתי את הבקשה, אני מצטערת.

אורי אריאל: לדברי יוסי דיין – תקן אותי אם טועה – יש שבע שנים להגיש תביעות.

אורי אריאל: עכשיו חל שינוי במעמדם בגלל פסיקת העליון.

אורי אריאל: הם לא הגישו כי היו להם תשובות עד עכשיו כאלה וכאלה, אמרו לא משעמם לנו בחיים.

נוח הקר: אני לא מכיר שחל שינוי אבל.

אורי אריאל: רק שנייה, נוח - - -

יוסף דיין: אז אתה לא מכיר את החוק.

אורי אריאל: רק שנייה, חברים, זה לא מתנהל ככה.

אורי אריאל: נוח, סליחה.

אורי אריאל: אנחנו שמחים שגמרת בעבודה וברווחה, בטח גמרת טוב.

אורי אריאל: אתה שמחים שאתה תדבר בעוד דקה, אבל אנחנו נעשה את זה מסודר כדי לגמור.

אורי אריאל: עכשיו יש לדעתם – אני אסייג את זה כי נוח חושב שאין – לדעתם יש שינוי.

אורי אריאל: לפי הדיונים שאתם מקיימים אז יש שינוי, זה העניין.

אורי אריאל: יכול להיות שבסוף לא יהיה שינוי, כרגע יש שינוי, אבל מצד שני, נגמר הזמן של שבע שנים.

אורי אריאל: אז השאלה – אני רק מבקש שתשקלו את זה, אני לא מכתיב לכם פה.

שירה ברנד: - - -

אורי אריאל: זו הבקשה היחידה, חבר'ה.

אורי אריאל: לא צריך לעורר על זה דיון גדול.

אורי אריאל: בקשה קטנה שתשקלו - - - כרגיל.

אורי אריאל: באיזה יום אתם יושבים על זה?

שירה ברנד: מחר.

אורי אריאל: מחר.

אורי אריאל: אז בתחילת שבוע הבא, אם אפשר קודם, תעדכנו אותנו במייל קצר – זה המצב, זה מה שסוכם.

אורי אריאל: גם אם סוכם על עוד ישיבה.

אורי אריאל: תנו לנו עדכון, שנדע.

אורי אריאל: נוח, בוא תגיד איזה דבר תורה, משהו.

שגב יצחק: מג"ב משוחררים לטפל ביישובים?

אורי אריאל: מג"ב משוחררים.

אורי אריאל: אנחנו מאוד מודים לכם על זה ועל כל העבודה שאתם עושים.

אורי אריאל: תמשיכו, ובהצלחה רבה.

אורי אריאל: תודה רבה.

אורי אריאל: כן, נוח, בבקשה.

נוח הקר: אני חי בשלום עם - - -

אורי אריאל: זה בסדר ככה?

אורי אריאל: ידעתי שאיכשהו נגיע להסכמה.

אורי אריאל: חברים, אני מאוד מודה לכם, לוועדה יש עוד משהו, אז אני מבקש מחברי הכנסת - - שנייה, סליחה, מבקר המדינה.

אורי אריאל: שנייה, חברים, סליחה.

אורי אריאל: יושב אתנו מר הירש, שמלווה אותנו שנים בעניין הזה של יישובי גוש קטיף.

אורי אריאל: אל"ף, תודה על כל העבודה של המבקר, שלך, של הצוות.

אורי אריאל: בי"ת, אם תוכל לתת לנו עדכון קטן כרגע אם יש דברים שאתם בודקים.

אורי אריאל: וגימ"ל, אני רוצה לשאול, אם נבקש דוח מעקב – איך אתה רואה את זה?

אורי אריאל: ראיתי שיראת המבקר על המשרדים, למרות מה שחושבים, היא קיימת.

אורי אריאל: זה עוזר להם להתקדם.

יוסי הירש: אני אכן שותף לדעתך שזה עוזר.

יוסי הירש: קודם כל, אני מבקש לברך את היושב-ראש לרגל היבחרו לתפקיד.

יוסי הירש: בשם מבקר המדינה ומשרד מבקר המדינה, בהצלחה.

יוסי הירש: אנחנו פה בשביל לסייע בכל דבר אפשרי, כולל בעניין הזה.

יוסי הירש: יש איזשהו דבר, פשוט תוך כדי האמירות, שהסב את תשומת ליבי, שהיושב-ראש אמר שיש לנו מנהג משונה לעקוב אחרי הדברים.

יוסי הירש: אז אני מפרש, ברשות היושב-ראש, את דבריו שהוא התכוון באירוניה.

אורי אריאל: מעט באירוניה.

יוסי הירש: אירוניה מסוימת.

יוסי הירש: אני לוקח את הדברים לגמרי ברצינות, זה לב העניין.

יוסי הירש: זאת אומרת, מעקב, פיקוח ובקרה.

יוסי הירש: ואני חושב שמה שקורה כאן – ואני באמת מלווה את הוועדה – זה במידה מסוימת מודל לחיקוי.

יוסי הירש: כיוון שיש הרבה דברים – גם העניין הזה, ודברים נוספים – פרקים בדוח מבקר המדינה שזועקים למעקב.

יוסי הירש: לא הכול עניין של תקציב, ויש מה לעשות.

יוסי הירש: תודה רבה.

אורי אריאל: אז אנחנו מבקשים ממך ומהמבקר לשקול - - בקשתנו היא לעשות דוח מעקב.

אורי אריאל: תבחנו את זה אצלכם, אני לא יודע, יש דברים אחרים בטח שאתם עסוקים בהם.

אורי אריאל: הוועדה הזו עצמה תעמיס עליכם עוד כמה דברים, מן הסתם, בתיאום כמובן.

אורי אריאל: אז תבדקו, תגידו לנו אם אתם יכולים לעשות דוח מעקב שנוכל להזדרז.

אורי אריאל: אני מודה לכולם, ומבקש את חברי הוועדה להישאר עוד שנייה אחת.

אורי אריאל: תודה רבה, בהצלחה.

אורי אריאל: סעו בזהירות בבקשה.

אורי אריאל: סעו לאט – תגיעו מהר, זה הכלל.

אורי אריאל: ובמחלף ההוא שם, 158, בזהירות.

אורי אריאל: חילופי גברי בראשות ועדת המשנה לביטחון, יחסי חוץ וקשרי מסחר בינלאומיים

אורי אריאל: אני חוזר לדיון של חילופי גברי ובחירת חברי ועדה חדשים.

אורי אריאל: ביקשה חברת הכנסת מיכאלי, ידידתנו, להצטרף לוועדת המשנה לענייני חינוך, נכון?

אנסטסיה מיכאלי: זאת אחת הבקשות.

אנסטסיה מיכאלי: האמת שכל עוד אני חברה בוועדה לקידום מעמד האישה, אני גם ניסיתי כמה פעמים להיות חברה בוועדת חוץ וביטחון מטעם ישראל בתינו, כי הנציגות שם היא נציגות גברית.

אנסטסיה מיכאלי: ועל-פי ההיסטוריה של כל הוועדות וכל המפלגות, ראיתי שתמיד יש נציגה אישה בוועדת חוץ וביטחון ממפלגות שונות.

אנסטסיה מיכאלי: או כחברה בוועדה לענייני ביקורת המדינה, להיות חברה בוועדת המשנה לביטחון, יחסי חוץ, קשרי מסחר בינלאומי, בגלל שאני גם מאוד פעילה בתחום ההסברתי בחו"ל.

אנסטסיה מיכאלי: הייתי בהרבה מאוד מדינות שונות כנציגה במשלחות מטעם הכנסת.

אנסטסיה מיכאלי: אני אשמח מאוד לתרום גם מניסיוני, גם מקשרים שקשרתי.

אנסטסיה מיכאלי: אני גם מפעילה את אותם קשרים בזמן של הצבעות שונות בפרלמנט האירופי ובמדינות שונות אחרות, גם ברוסיה, למשל, כשמגיעות משלחות שונות.

אנסטסיה מיכאלי: אני אשמח מאוד להיות חברה בוועדת משנה.

אנסטסיה מיכאלי: אומנם אני לא שירתי בצבא - - -

אורי אריאל: לא, זה לא עניין של שירות.

אורי אריאל: לא זאת תהיה הבעיה.

אורי אריאל: בואי נעשה ככה, אנחנו עכשיו נצביע על חינוך.

אורי אריאל: בעניין ועדת המשנה לביטחון, יחסי חוץ וקשרי מסחר ארוך – איזה שם ארוך, חנה, שני את השם הזה, בסדר?

אורי אריאל: כרגע אנחנו נצביע על הצטרפותה של חברת הכנסת מיכאלי לוועדת משנה לחינוך, בראשותו של אורי אורבך.

אנסטסיה מיכאלי: וגם רווחה.

אורי אריאל: וגם לוועדת משנה לרווחה.

שכיב מוראד שנאן: תצרף גם אותי לחינוך, ואז - - -

אורי אריאל: תנו לי רק לשאול את יושבי-הראש.

אורי אריאל: לא, אני רוצה לעשות כך, ברשותכם, בוא נגמור עכשיו את החינוך – אין שום בעיה, יהיו לנו מספיק ישיבות, אני לא אדחה את זה.

אורי אריאל: היות ויש יושבי-ראש – אני לא מזהה שום בעיה, רק אני רוצה להתייעץ איתם ולא להכתיב להם, בסדר?

אורי אריאל: אז אנחנו נגמור עכשיו את החינוך ועל השאר נדבר.

אורי אריאל: מי בעד הצטרפותה של חברת הכנסת מיכאלי לוועדת משנה לחינוך?

אורי אריאל: בעד – פה אחד

אורי אריאל: נמנעים – אין

אורי אריאל: פה אחד.

אורי אריאל: בהצלחה רבה.

אנסטסיה מיכאלי: תודה רבה.

אורי אריאל: יש הרבה עבודה.